Къазауат — политика къуралышланы (къралланы, къауумланы, политика къауумлулукъланы д. а. к.) арасында, аланы сауутлу кючлери бардыргъан конфликтди. Клаузевицге кёре: «къазауат политиканы башха мадарла бла андан ары барыууду». Эм баш мадар сауутлу кюрешди, алай а аны бла бирге экономика, дипломатия, идеология, информация эмда башха кюрешни мадарлары хайырланадыла. Бу магъанада къазауатха — политика нюзюрлеге джетер ючюн сауутлу кюреш дерге боллукъду. Тотал къазауат — эм къыйыр формалада сауутлу артыкълыкъды.